ಕಾಳಾ ಸಿನ್ಮಾದಲ್ಲಿ ನಟಿಸಿದ ನಾಯಿಗೆ 2 ಕೋಟಿ ಕೊಡ್ತೀನಿ ಅಂದ್ರು ಕೊಡಲ್ಲ ಅಂದ ತರಬೇತುದಾರ

ಚೆನ್ನೈ: ಜೂನ್ 7 ರಂದು ತೆರೆಕಾಣಲಿರುವ ರಜಿನಿಕಾಂತ್ ಅವರ ಚಿತ್ರ ಕಾಳಾದಲ್ಲಿ ನಟಿಸಿರುವ ಮಣಿ ಎಂಬ ನಾಯಿಯ ಬೆಲೆ ಬರೋಬ್ಬರಿ 2 ಕೋಟಿ ರೂ. ಅಂತಾ ಹೇಳಲಾಗುತ್ತಿದೆ.

ಕಾಳಾ ಚಿತ್ರಕ್ಕೆಂದೆ ಶ್ವಾನ ತರಬೇತುದಾರ ಸೈಮನ್ 30 ಕ್ಕೂ ಹೆಚ್ಚು ನಾಯಿಗಳನ್ನು ಪರೀಕ್ಷೆ ಮಾಡಿದ್ದರು. ಮಣಿ ನಾಯಿ ಅವರಿಗೆ ಬೀದಿಯಲ್ಲಿ ಸಿಕ್ಕಿದೆ. ಚಿತ್ರದ ಪೋಸ್ಟರ್ ಗಳು ಬಿಡುಗಡೆಗೊಂಡ ಮೇಲೆ ಮಣಿಯ ಬೆಲೆ 2 ಕೋಟಿ ರೂ. ಆಗಿದೆ ಅಂತೆ.

ಅಭಿಮಾನಿಗಳು ಸೈಮನ್ ಮನೆಗೆ ಬಂದು ನಾಯಿಯನ್ನು ಕೇಳುತ್ತಿದ್ದಾರೆ. ಮಣಿ ನಮ್ಮ ಕುಟುಂಬದ ಸದಸ್ಯನಿದ್ದಂತೆ. ಹಣ ನನಗೆ ಮುಖ್ಯವಲ್ಲ. ಬೆಳಗ್ಗೆ ಎದ್ದ ತಕ್ಷಣ ಅದರ ಮುಖ ನೋಡುತ್ತೇನೆ ಹೇಗೆ ಕೊಡಲಿ. ಬೀದಿಯಲ್ಲಿ ಸಿಕ್ಕ ಮಣಿಗೆ ತರಬೇತಿ ಕೊಡಲು ತುಂಬಾ ಕಷ್ಟವಾಗಿತ್ತು. ಆರಂಭದಲ್ಲಿ ಕಚ್ಚಲು ಬಂದಿತ್ತು. ಈಗ ಸ್ನೇಹಿತನಾಗಿದ್ದಾನೆ ಎಂದು ಹೇಳಿದರು.

ಸೆಟ್ ನಲ್ಲಿ ಮಣಿ ರಜಿನಿಕಾಂತ್ ಅವರ ಜೊತೆ ಹೊಂದಿಕೊಂಡಿದ್ದರಿಂದ ನನ್ನ ಕೆಲಸವನ್ನು ಕಡಿಮೆ ಮಾಡಿತು. ಪೂರ್ತಿ ಸಿನಿಮಾದಲ್ಲಿ ಮಣಿ ರಜಿನಿಕಾಂತ್ ಅವರ ಜೊತೆ ನಟಿಸಿದ್ದಾನೆ. ರಜಿನಿಕಾಂತ್ ಹೇಳಿದ ತಕ್ಷಣ ಜೀಪ್ ಒಳಕ್ಕೆ ನೆಗೆದು ಕೂತುಕೊಳ್ಳುವುದು ಎಲ್ಲವನ್ನೂ ಚಿತ್ರದಲ್ಲಿ ನೋಡಬಹುದು ಎಂದು ಹೇಳಿದರು. ಕಾಲಾ ಚಿತ್ರದ ನಂತರ ಮಣಿ ಇನ್ನೂ ಮೂರು ಚಿತ್ರದಲ್ಲಿ ನಟಿಸಿದ್ದಾನೆ.